CELEX: 32006D0655
Language: hr
Date: 2006-06-19 00:00:00
Title: 2006/655/EZ: Odluka Vijeća od 19. lipnja 2006. o odobrenju, u ime Europske zajednice, Protokola o provedbi Alpske konvencije iz 1991. u području planinske poljoprivrede

11/Sv. 126
            
            
               HR
            
            
               Službeni list Europske unije
            
            
               141
            
         32006D0655
   
               L 271/61
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 19. lipnja 2006.
   o odobrenju, u ime Europske zajednice, Protokola o provedbi Alpske konvencije iz 1991. u području planinske poljoprivrede
   (2006/655/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37., u vezi s prvom rečenicom prvog podstavka njegova članka 300. stavka 2. i prvim podstavkom njegova članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Alpsku regiju karakterizira bogatstvo prirodnih resursa, uključujući vodne resurse, poljoprivredni potencijal, povijesno i kulturno naslijeđe, vrijednost u pogledu kvalitete života i gospodarskih i slobodnih aktivnosti, ne samo za lokalno stanovništvo, nego i za ostale. Međutim, alpsku regiju karakteriziraju i teški uvjeti života i proizvodnje u poljoprivrednim aktivnostima zbog geomorfoloških i klimatskih uvjeta.
            
         
               (2)
            
            
               Konvencija o zaštiti Alpa (dalje u tekstu: Alpska konvencija) potpisana je u ime Europske zajednice 7. studenog 1991., odobrena Odlukom Vijeća 96/191/EZ od 26. veljače 1996. (2) i stupila je na snagu 4. travnja 1998. U skladu s člankom 2. stavcima 2. i 3. Alpske konvencije, konkretne mjere za postizanje njezinih ciljeva utvrđene su u različitim Protokolima, poput Protokola o planinskoj poljoprivredi.
            
         
               (3)
            
            
               Komisija Europskih zajednica sudjelovala je u pregovorima za sklapanje Protokola o planinskoj poljoprivredi, koji je pod velikim utjecajem politike i zakonodavstva Zajednice. Europska zajednica je potpisala Protokol o provedbi Alpske konvencije iz 1991. u području planinske poljoprivrede (Protokol o planinskoj poljoprivredi) u Chambéryju 20. prosinca 1994.
            
         
               (4)
            
            
               U okviru općeg cilja održivog razvoja, cilj je Protokola o planinskoj poljoprivredi, utvrđen u članku 1., osigurati i promicati oblik poljoprivrede u alpskoj regiji koji odgovara lokalnim uvjetima, koji je u skladu sa zaštitom okoliša, te predstavlja ključan doprinos održavanju naseljenih mjesta i održivih gospodarskih djelatnosti. To obuhvaća proizvodnju tipičnih visokokvalitetnih proizvoda, zaštitu prirodnog okružja, zaštitu od prirodnih rizika i očuvanje ljepote i vrijednosti tradicionalnog sela. Ugovorne stranke bi trebale optimizirati višefunkcionalnu ulogu planinske poljoprivrede.
            
         
               (5)
            
            
               Ciljevi i mjere utvrđene Protokolom o planinskoj poljoprivredi poput poticanja planinske poljoprivrede i poboljšanja uvjeta življenja, korištenja tla, ekološke poljoprivrede, te mjera promidžbe i marketinga kao i šumarskih mjera u skladu su s poljoprivrednim zakonodavstvom i politikom Zajednice, a posebno Uredbom Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (3).
            
         
               (6)
            
            
               Protokolom o planinskoj poljoprivredi utvrđuje se jedinstveni okvir za formuliranje prekograničnog pristupa kojim se integriraju zajednički ciljevi i mjere za rješavanje određenih problema alpske regije.
            
         
               (7)
            
            
               Alpska konvencija i Protokol o planinskoj poljoprivredi bitni su za 13 milijuna stanovnika i gotovo 6000 zajednica u području na 19 milijuna hektara. Alpe su od velike važnosti i za stanovništvo drugih regija.
            
         
               (8)
            
            
               Alpska konvencija zajedno s njezinim provedbenim protokolima, uključujući i Protokol o planinskoj poljoprivredi, prvi su međunarodni sporazumi o planinskoj regiji u svijetu i služe kao model za druge regije.
            
         
               (9)
            
            
               Ratifikacija Protokola o planinskoj poljoprivredi potvrdila bi posvećenost EZ-a ovom pitanju, predstavljala snažan politički signal i ojačala ekološki proces u cijeloj regiji, što je od izuzetne vrijednosti za Europu.
            
         
               (10)
            
            
               Stoga je primjereno odobriti Protokol u ime Zajednice,
            
         ODLUČILO JE:
   Članak 1.
   Ovim se u ime Zajednice odobrava Protokol o provedbi Alpske konvencije iz 1991. u području planinske poljoprivrede (Protokol o planinskoj poljoprivredi).
   Tekstovi Protokola i s njim povezanih izjava prilažu se ovoj Odluci.
   Članak 2.
   Predsjednik Vijeća ovim se ovlašćuje imenovati jednu ili više osoba ovlaštenih za polaganje, u ime Europske zajednice, instrumenta odobrenja u skladu s člankom 24. Protokola i za polaganje priloženih izjava.
   Članak 3.
   Ova se Odluka objavljuje u Službenom listu Europske unije.
   
      Sastavljeno u Luxembourgu 19. lipnja 2006.
      
         
            Za Vijeće
         
         
            Predsjednik
         
         J. PRÖLL
      
   
   
      (1)  Mišljenje od 13. lipnja 2006. (još nije objavljeno u Službenom listu).
   
      (2)  SL L 61, 12.3.1996., str. 31.
   
      (3)  SL L 277, 21.10.2005., str. 1.